ΧΑΡΤΟΓΡΑΦΗΣΗ ΚΑΙ

ΣΧΕΔΙΟ ΣΥΝΕΡΓΑΣΙΑΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ

Ενεργειακές Κοινότητες

Οδηγός

(Μέρος I)

**Πληροφορίες Έργου**

|  |  |
| --- | --- |
| **Όνομα Έργου** | **LIFE LOOP – Energy Communities – Local Ownership of Power** |
| **Συμφωνία Επιχορήγησης** | **101077085** |
| **Διάρκεια Έργου** | **2022-2025** |
| **Συντονιστής Έργουr** | **Energy Cities** |
| **Πακέτο Εργασίας**  **Παραδοτέο**  **Υπεύθυνος Εταίρος** | **Πακέτο Εργασίας 5**  **D5.2 Πακέτο Οδηγών και Υποδειγμάτων**  **ELECTRA Energy Cooperative** |

**Δήλωση Αποποίησης Ευθύνης**

Το παρόν υπόδειγμα προορίζεται **αποκλειστικά και μόνον ως εργαλείο καθοδήγησης.**

Η αποκλειστική ευθύνη για την παρούσα δημοσίευση βαρύνει τους συγγραφείς και αντανακλά μόνο την άποψη αυτών. Οι απόψεις που εκφράζονται δεν αντικατοπτρίζουν απαραίτητα αυτές της Ευρωπαϊκής Επιτροπής ή της CINEA. Ούτε η Ευρωπαϊκή Ένωση ούτε ο αρμόδιος φορέας χρηματοδότησης φέρουν ευθύνη ως προς τις πληροφορίες που παρουσιάζονται στο παρόν έγγραφο.

Η κοινοπραξία LIFE LOOP στο σύνολό της, καθώς και κάθε μεμονωμένος εταίρος, δεν παρέχει καμία εγγύηση ότι οι πληροφορίες που παρουσιάζονται στο παρόν έγγραφο είναι κατάλληλες για άμεση χρήση και δεν αναλαμβάνει καμία ευθύνη για οποιαδήποτε απώλεια ή ζημία που υποστεί οποιοδήποτε πρόσωπο και/ή οντότητα χρησιμοποιώντας αυτές τις πληροφορίες.

Πίνακας περιεχομένων

[Πώς να χρησιμοποιήσετε αυτό τον Οδηγό 0](#_Toc138978989)

[Μέρος I: Χαρτογράφηση των ενδιαφερόμενων μερών 1](#_Toc138978990)

[Κατανοώντας τα Ενδιαφερόμενα Μέρη 1](#_Toc138978991)

[Ενδιαφερόμενα Μέρη-Ενεργειακές Κοινότητες-Σύνοψη 1](#_Toc138978992)

[Χάρτης 1: Σύνοψη των Εσωτερικών και Εξωτερικών Ενδιαφερόμενων Μερών μιας Ενεργειακής Κοινότητας 2](#_Toc138978993)

[Ανάλυση των Ενδιαφερόμενων Μερών 3](#_Toc138978994)

[Εσωτερικά Ενδιαφερόμενα Μέρη 3](#_Toc138978995)

[Διάγραμμα 1: Ιδιότητα μέλους 3](#_Toc138978996)

[Χάρτης 2: Χάρτης Μελών της Ενεργειακής Κοινότητας 4](#_Toc138978997)

[Πίνακας 1: Ανάλυση των Εσωτερικών Ενδιαφερόμενων Μερών 4](#_Toc138978998)

[Εξωτερικά Ενδιαφερόμενα Μέρη 5](#_Toc138978999)

[Διάγραμμα 2: Χάρτης Εξωτερικών Ενδιαφερόμενων Μερών 6](#_Toc138979000)

[Πίνακας 2: Ανάλυση εξωτερικών ενδιαφερόμενων μερών 6](#_Toc138979001)

[Ο Δήμος 7](#_Toc138979002)

[Διάγραμμα 3: Τρόποι Συνεργασίας με το Δήμο σας 8](#_Toc138979003)

[Διάγραμμα 4: Προσδιορισμός του κοινού εδάφους με το Δήμο σας 8](#_Toc138979004)

[Πίνακας 3: Οικοδομικές Συνέργειες με το Δήμο σας 9](#_Toc138979005)

**Εισαγωγικές παρατηρήσεις**

Οι Ενεργειακές Κοινότητες **βασίζονται στους ανθρώπους τους** που διαμορφώνουν τις συνεργατικές τους σχέσεις με έναν κοινό στόχο. Ως εκ τούτου, το ποιος θα συμμετάσχει σε μια ενεργειακή κοινότητα είναι ζωτικής σημασίας για την επίτευξη του οράματός της. Ταυτόχρονα, οι Ενεργειακές Κοινότητες δρουν σε ένα κοινωνικό, οικονομικό και διοικητικό πλαίσιο αποτελούμενο από διάφορα μέρη που μπορούν είτε να είναι δυνητικά μέλη της είτε μέρη με τα οποία θα πρέπει να συνεργαστούν για την εκπλήρωση των στόχων τους.

Βασικό ενδιαφερόμενο μέρος είναι η **τοπική αυτοδιοίκηση**— ως το πλησιέστερο όργανο της εθνικής κυβέρνησης στους πολίτες— η οποία μπορεί να διαδραματίσει ουσιαστικό ρόλο στη στήριξη της ανάπτυξης Ενεργειακών Κοινοτήτων. Οι Δήμοι μπορούν να υποστηρίξουν ενεργά τη συμμετοχή των πολιτών στην ενεργειακή μετάβαση και να διασφαλίσουν, έτσι, ότι οι τοπικές τους κοινότητες οδεύουν προς ένα πιο βιώσιμο, χωρίς αποκλεισμούς δημοκρατικό ενεργειακό μέλλον. Συνεπώς, στον παρακάτω οδηγό γίνεται ειδική και εκτενής αναφορά στους Δήμους και το σημαντικό τους ρόλο.

Στόχος του παρόντος εγγράφου είναι να παράσχει στις Ενεργειακές Κοινότητες κάποιες **μεθόδους για τον εντοπισμό** όλων των ενδιαφερόμενων μερών, εσωτερικών ή εξωτερικών, που έχουν τη δυνατότητα να επηρεάσουν την πορεία μιας Ενεργειακής Κοινότητας. Αφού προσδιοριστούν από την Ενεργειακή Κοινότητα, θα πρέπει να ακολουθήσει η ανάλυσή τους για να καθοριστεί ο ρόλος και η θέση τους όσον αφορά τις δραστηριότητες της Ενεργειακής Κοινότητας.

Ομολογουμένως, μια Ενεργειακή Κοινότητα **χρειάζεται συμμάχους** για να μπορέσει να υλοποιήσει το κοινό της όραμα. Ως εκ τούτου, η οικοδόμηση γεφυρών επικοινωνίας και συνεργασίας με εξωτερικούς εταίρους που δραστηριοποιούνται στον διοικητικό, τεχνικό, κοινωνικό, ακαδημαϊκό ή εμπορικό τομέα είναι σημαντική.

Επιπλέον, στόχος του παρόντος οδηγού είναι η παροχή ιδεών καθώς και να προσφέρει μια πιθανή δομή της διαδικασίας χαρτογράφησης των ενδιαφερόμενων μερών της Ενεργειακής Κοινότητας σας, με στόχο τη διευκόλυνση της δημοκρατικής ενεργειακής μετάβασης στην τοπική σας κοινότητα, και την προώθηση της **συμμετοχής σε αυτήν ανθρώπων όλων των φύλων επί ίσοις όροις.**

Ο παρόν οδηγός απευθύνεται σε πολίτες και Δήμους που ενδιαφέρονται να ιδρύσουν Ενεργειακή Κοινότητα. Προς αυτή την κατεύθυνση, θα υποθέσουμε ότι η Ενεργειακή Κοινότητα βρίσκεται σε πρώιμο στάδιο ανάπτυξης. Ωστόσο, είναι σημαντικό να σημειωθεί ότι οι δράσεις/βήματα που περιγράφονται σε αυτόν τον οδηγό είναι **δυναμικές,** οπότε θα ήταν χρήσιμο για εσάς να **επανεξετάζετε τακτικά** το σχέδιό σας.Με τον τρόπο αυτό, η Ενεργειακή Κοινότητα σας προσαρμόζεται στις μεταβαλλόμενες συνθήκες και μπορεί να συνεργαστεί αποτελεσματικά τόσο με τα υφιστάμενα όσο και με τα νέα ενδιαφερόμενα μέρη. Είναι επίσης σημαντικό να **προσαρμόσετε** το ακόλουθο σχέδιο **ώστε να ανταποκρίνεται** στις δικές σας ανάγκες και στο όραμα της Ενεργειακής σας Κοινότητας.

« Η Ενεργειακή σας Κοινότητά εξελίσσεται, το ίδιο και ο χάρτης των ενδιαφερόμενων μερών»

|  |
| --- |
| Πώς να χρησιμοποιήσετε αυτό τον Οδηγό  Το έγγραφο προορίζεται να χρησιμεύσει ως **οδηγός**. Οι αναγνώστες και οι χρήστες μπορούν να **προσαρμόσουν** την ακόλουθη διαδικασία χαρτογράφησης των ενδιαφερόμενων μερών **στις συγκεκριμένες ανάγκες και την κατάσταση της τοπικής τους κοινότητας**.  Αναφορικά με τη διαδικασία χαρτογράφησης των ενδιαφερόμενων μερών, παρέχονται κυρίως γραφήματα, πίνακες και οι εξηγήσεις τους για να διευκολυνθεί ο εντοπισμός και η ανάλυση των σχετικών ενδιαφερόμενων μερών. Με βάση αυτά, μπορείτε να σχεδιάσετε τον **δικό σας χάρτη ενδιαφερόμενων μερών** για να **καλύψετε τις τοπικές ανάγκες σας** και να αποτυπώσετε την τοπική κατάσταση και τους τοπικούς βασικούς ενδιαφερόμενους φορείς.  Μόλις προσδιορίσετε και αναλύσετε τους σχετικούς τοπικούς ενδιαφερόμενους φορείς, το **επόμενο βήμα** είναι το σχέδιο συνεργασίας με τα ενδιαφερόμενα μέρη, όπου θα πρέπει να σχεδιάσετε ένα σχέδιο συνεργασίας που θα καθορίζει τον τρόπο με τον οποίο μπορείτε να τους συμπεριλάβετε στην πορεία ανάπτυξης της Ενεργειακής σας Κοινότητας.    Το Σχέδιο Συνεργασίας με τα ενδιαφερόμενα μέρη βρίσκεται στο **Μέρος ΙΙ** του οδηγού για τη χαρτογράφηση και το σχέδιο συνεργασίας με τα ενδιαφερόμενα μέρη. |

Μέρος I: Χαρτογράφηση των ενδιαφερόμενων μερών

Κατανοώντας τα Ενδιαφερόμενα Μέρη

Για να θέσουμε τη βάση για την ακόλουθη άσκηση, είναι χρήσιμο να κατανοήσουμε τον **ορισμό του** **ενδιαφερόμενου μέρους.** Γενικά, τα ενδιαφερόμενα μέρη είναι φυσικά πρόσωπα ή νομικές οντότητες που μπορούν να επηρεάσουν εξωτερικά ή να συμμετέχουν ενεργά σε ένα έργο. Υπάρχουν αρκετές θεωρίες για την κατηγοριοποίηση των ενδιαφερόμενων μερών, όπως ταξινομήσεις με βάση το επίπεδο ενδιαφέροντος και επιρροής τους, τη λειτουργικότητα, και το ρόλο, μεταξύ άλλων.

Σε αυτόν τον οδηγό, θα χρησιμοποιήσουμε το μοντέλο κατηγοριοποίησης με βάση την **κύρια σχέση του ενδιαφερόμενου μέρους με την Ενεργειακή Κοινότητα**. Έτσι, τα ενδιαφερόμενα μέρη θα κατηγοριοποιηθούν ως **εσωτερικά,** δηλαδή εκείνα που συμμετέχουν ενεργά στο κοινοτικό ενεργειακό έργο, π.χ. μέλη, και **εξωτερικά**, δηλαδή εκείνα που δεν είναι μέλη της Ενεργειακής Κοινότητας, αλλά μπορούν με κάποιο τρόπο να επηρεάσουν την πορεία ανάπτυξής της.

«Τόσο τα εσωτερικά όσο και τα εξωτερικά ενδιαφερόμενα μέρη διαδραματίζουν εξίσου καίριο ρόλο στην πορεία ανάπτυξης μιας Ενεργειακής Κοινότητας.»

Αν και θα μπορούσε να θεωρηθεί ότι η έμφαση θα πρέπει να δοθεί στα μέλη της Ενεργειακής Κοινότητας, δεδομένου ότι έχουν άμεση επίδραση στη λήψη αποφάσεων και στη διαμόρφωση της πρωτοβουλίας, οι εξωτερικοί φορείς **διαδραματίζουν εξίσου σημαντικό ρόλο** στην υλοποίηση και την ανάπτυξη ενός κοινοτικού ενεργειακού έργου. Έτσι, μια Ενεργειακή Κοινότητα λειτουργεί εντός του νομικού πλαισίου που έχει θεσπίσει η εθνική κυβέρνηση, υπάρχουν διοικητικές διαδικασίες που πρέπει να ακολουθηθούν για τη σύσταση νομικού προσώπου, ενώ η κατασκευή ενός έργου ανανεώσιμης ενέργειας και η σύνδεσή του με το δίκτυο απαιτούν την υποστήριξη και τη συνδρομή μηχανικών και του Διαχειριστή του Δικτύου, αντίστοιχα.

Ενδιαφερόμενα Μέρη-Ενεργειακές Κοινότητες-Σύνοψη

Όπως προαναφέρθηκε, η επιτυχία και η βιωσιμότητα ενός έργου επηρεάζονται από εσωτερικούς και εξωτερικούς παράγοντες. Το ίδιο ισχύει και για τα κοινοτικά ενεργειακά έργα και τις πρωτοβουλίες πολιτών. Ως εκ τούτου, θα ήταν εξαιρετικά χρήσιμο να **εντοπίσετε και να χαρτογραφήσετε το οικοσύστημα** των τοπικών ενδιαφερόμενων μερών στην αρχή της πρωτοβουλίας σας.

Με τη χαρτογράφηση, θα είστε σε θέση να προσδιορίσετε ποια ενδιαφερόμενα μέρη θα μπορούσαν ενδεχομένως να ενταχθούν στην Ενεργειακή σας Κοινότητα, με βάση τα **κριτήρια που έχετε θέσει**, όπως για παράδειγμα, το κοινό όραμα για την προστασία του τοπικού περιβάλλοντος, την ισότητα των ατόμων όλων των φύλων και την αντιμετώπιση της κλιματικής αλλαγής και της ενεργειακής ένδειας. Ταυτόχρονα, θα είστε σε θέση να αναγνωρίσετε με ποια ενδιαφερόμενα μέρη θα πρέπει να συνεργαστείτε για να υλοποιήσετε το όραμά σας.

Λάβετε υπόψη ότι η χαρτογράφηση των ενδιαφερόμενων μερών είναι μια **δυναμική διαδικασία.** Ο κατάλογος των δυνητικών εταίρων είναι σίγουρο πως θα μεγαλώσει καθώς η Ενεργειακή Κοινότητα σας μεγαλώνει και εξελίσσεται, επομένως θα πρέπει να επανεξετάζετε τακτικά αυτόν τον χάρτη.

Ο παρακάτω χάρτης παρουσιάζει ένα παράδειγμα χαρτογράφησης κατηγοριοποιώντας τα ενδιαφερόμενα μέρη σε εσωτερικά και εξωτερικά μέρη. Μπορείτε να χρησιμοποιήσετε αυτό το παράδειγμα ως σημείο εκκίνησης για να δημιουργήσετε το δικό σας χάρτη, ζητώντας τη συμβολή ολόκληρης της ομάδας σας, επιτρέποντας έτσι σε κάθε μέλος να μοιραστεί τις απόψεις του και τις γνώσεις του σχετικά με τα εντοπισμένα ενδιαφερόμενα μέρη. Αυτή η συλλογική άσκηση θα οδηγήσει σε μια πιο ολοκληρωμένη και λεπτομερή εικόνα του τοπικού οικοσυστήματος των ενδιαφερόμενων μερών.

### Χάρτης 1: Σύνοψη των Εσωτερικών και Εξωτερικών Ενδιαφερόμενων Μερών μιας Ενεργειακής Κοινότητας

Ανάλυση των Ενδιαφερόμενων Μερών

Μόλις προσδιορίσετε τα τοπικά ενδιαφερόμενα μέρη, μπορείτε να προχωρήσετε στη διαδικασία ανάλυσης αυτών.

Αυτό το βήμα θα σας προσφέρει τη δυνατότητα να αποκτήσετε μια **καλύτερη και πληρέστερη κατανόηση** του ρόλου και της σημασίας κάθε μέρους σε σχέση με την Ενεργειακή Κοινότητα και το κοινό όραμά σας. Με τη διεξαγωγή αυτής της ανάλυσης, θα είστε σε θέση να αξιολογήσετε παράγοντες όπως ο ρόλος τους, το επίπεδο επιρροής τους, τα συμφέροντα, οι ανάγκες και οι πιθανές συνέργειες. Αυτές οι πληροφορίες θα σας καθοδηγήσουν κατά τη διαδικασία διερεύνησης δυνατοτήτων συνεργασίας με κάθε ενδιαφερόμενο μέρος, ευθυγραμμίζοντας ακόμη τα συμφέροντά και τις ανάγκες τους με τους στόχους της Ενεργειακής σας Κοινότητας.

Εσωτερικά Ενδιαφερόμενα Μέρη

Τα εσωτερικά ενδιαφερόμενα μέρη είναι τα μέλη της Ενεργειακής Κοινότητας. Τα φυσικά ή νομικά πρόσωπα έχουν άμεση σχέση με την Ενεργειακή Κοινότητα. Τα μέλη έχουν ίσα δικαιώματα και έχουν δικαίωμα ψήφου στις διαδικασίες λήψης αποφάσεων κατά τη διάρκεια της Γενικής Συνέλευσης. Επιπλέον, η ιδιότητα του μέλους συνεπάγεται τη συνιδιοκτησία του συνεταιρισμού, η οποία επιτυγχάνεται μέσω της απόκτησης μεριδίου του συνεταιριστικού κεφαλαίου, ενισχύοντας έτσι το αίσθημα ευθύνης μεταξύ των μελών.

Διάγραμμα 1: Ιδιότητα μέλους

Η επιλογή των μελών είναι καίριας σημασίας, δεδομένου ότι θα αποτελέσουν την **κινητήρια δύναμη** της Ενεργειακής Κοινότητας και θα διαμορφώσουν την κατεύθυνση και τις δραστηριότητές της. Ως εκ τούτου, το πρώτο βήμα είναι να εντοπιστούν τα τοπικά ενδιαφερόμενα μέρη που θα μπορούσαν ενδεχομένως να γίνουν μέλη της Ενεργειακής Κοινότητας. Ακόμη, μπορείτε να συνδυάσετε αυτή τη διαδικασία εντοπισμού των δυνητικών μελών με **ένα χρονοδιάγραμμα** που εστιάζει στο πότε θα θέλατε να προσεγγίσετε κάθε ενδιαφερόμενο μέρος. Ο παρακάτω χάρτης παρουσιάζει ένα παράδειγμα των δυνητικών μελών της Ενεργειακής Κοινότητας σας σε 3 χρονικά στάδια της ανάπτυξής της.

### Χάρτης 2: Χάρτης Μελών της Ενεργειακής Κοινότητας

Ο παρακάτω πίνακας αποτελεί μια πιθανή μέθοδο για τη διαδικασία ανάλυσης των ενδιαφερόμενων μερών. Όπως και η διαδικασία εντοπισμού, η ανάλυση μπορεί να είναι μια συλλογική άσκηση για την Ενεργειακή Κοινότητα σας, επιτρέποντας σε κάθε μέλος να εκφράσει την δική του οπτική. Επιπλέον, είναι σημαντικό να λάβετε υπόψη και τον παράγοντατου φύλου στην ομάδα σας καθώς και σε κάθε συλλογική άσκηση όπως αυτή, προωθώντας και υποστηρίζοντας τη **συμμετοχή ατόμων όλων των φύλων.** Αυτό θα βοηθήσει στη δημιουργία μιας ισορροπημένης κοινότητας και θα δημιουργήσει μια κουλτούρα ισότητας.

Πίνακας 1: Ανάλυση των Εσωτερικών Ενδιαφερόμενων Μερών

|  |  |  |  |  |
| --- | --- | --- | --- | --- |
| Πιθανά Μέλη  Βασική επαφή | Ρόλος/Θέση | Επίπεδο Επιρροής | Κίνητρα/Απαιτήσεις  Κοινά Σημεία | Δυνητική Συμβολή |
| Πολίτες |  |  |  |  |
| Δήμοι |  |  |  |  |
| Τοπικές Επιχειρήσεις |  |  |  |  |
| Οργανισμοί |  |  |  |  |

Εξωτερικά Ενδιαφερόμενα Μέρη

Τα εξωτερικά ενδιαφερόμενα μέρη είναι φυσικά πρόσωπα ή νομικές οντότητες που δρουν εκτός της Ενεργειακής Κοινότητας, αλλά επηρεάζουν με κάποιο τρόπο τις δραστηριότητες της και την πορεία της. Συγκεκριμένα, αυτά τα ενδιαφερόμενα μέρη μπορούν να ασκούν **διαφορετικά επίπεδα επιρροής** στις δραστηριότητες της Ενεργειακής Κοινότητας, ενώ έχουν **διαφορετικά κίνητρα και προτεραιότητες**.

Συγκεκριμένα, η ανάλυση των εξωτερικών ενδιαφερόμενων μερών μπορεί να εξαιρετική σημαντική για την πορεία του εγχειρήματός σας με τους ακόλουθους τρόπους:

* **Κατανόηση του περιβάλλοντος δράσης της Ενεργειακής Κοινότητας**: Η ανάλυση των εξωτερικών ενδιαφερόμενων μερών μπορεί να σας ενημερώσει για το ευρύτερο περιβάλλον στο οποίο εντάσσεστε. Ειδικότερα, το περιβάλλον δράσης σας μπορεί να περιλαμβάνει πολιτικούς, ιδιωτικούς, κοινωνικούς, οικονομικούς και τεχνικούς παράγοντες που μπορούν να επηρεάσουν την Ενεργειακή σας Κοινότητα. Έτσι, αυτή η διαδικασία σάς επιτρέπει να αναγνωρίσετε και να κατανοήσετε τα ενδιαφερόμενα μέρη που μπορούν να επηρεάσουν το έργο σας θετικά ή αρνητικά.
* **Δημιουργία Συνεργειών:** Αναγνωρίζοντας το ενδιαφερόμενα μέρη που μοιράζεστε κάποιες κοινές ιδέες και τα οποία θα ήθελαν ενδεχομένως να υποστηρίξουν το έργο σας καθώς συμβαδίζει με τις δικές τους βλέψεις, μπορείτε να αναπτύξετε συνέργειες και σταθερές σχέσεις συνεργασίας. Αναμφίβολα, υπάρχουν εξωτερικά μέρη στο περιβάλλον δράσης σας, που μπορούν να προσφέρουν πολύτιμους πόρους, εμπειρία ή υποστήριξη, συμβάλλοντας έτσι στην ανάπτυξή σας.
* **Μετριασμός του Κινδύνου:** Η αναγνώριση και η ανάλυση των ενδιαφερόμενων μερών που μπορεί να έχουν αμφιβολίες ή αντιρρήσεις για τη δράση σας, μπορεί να συμβάλει καθοριστικά στην πρόβλεψη ενδεχόμενων προβλημάτων και κινδύνων που αφορούν την υλοποίηση των έργων σας. Έτσι, θα είστε σε θέση να αναπτύξετε στρατηγικές για τον μετριασμό τους, ή ακόμα και να τους αποφύγετε.
* **Εξωστρέφεια**: Η ανάλυση των ενδιαφερόμενων μερών σας βοηθά να προσαρμόσετε τις στρατηγικές επικοινωνίας σας, ώστε να προσεγγίζετε με τον κατάλληλο τρόπο τα εξωτερικά ενδιαφερόμενα μέρη.

Ο χάρτης που ακολουθεί, λειτουργεί ως παράδειγμα καταγραφής των εξωτερικών ενδιαφερόμενων μερών.

### Διάγραμμα 2: Χάρτης Εξωτερικών Ενδιαφερόμενων Μερών

Ο παρακάτω πίνακας αποτελεί ένα παράδειγμα για τη διαδικασία ανάλυσης. Με βάση αυτό, μπορείτε να αναπτύξετε το **δικό σας σύστημα ανάλυσης**, το οποίο μπορεί να είναι μια άσκηση για την ομάδα σας.

Πίνακας 2: Ανάλυση εξωτερικών ενδιαφερόμενων μερών

|  |  |  |  |  |  |
| --- | --- | --- | --- | --- | --- |
| Εξωτερικά Ενδιαφερόμενα Μέρη  Βασικές επαφές | Ρόλος  Θέση | Επίπεδο Επιρροής | Κίνητρα/Απαιτήσεις  Κοινά Σημεία | Δυνητική Συμβολή | Κίνδυνοι σχετικοί με τη Συνεργασία σας |
| Πολίτες |  |  |  |  |  |
| Δήμοι |  |  |  |  |  |
| Τοπικές Επιχειρήσεις |  |  |  |  |  |
| Οργανισμοί  Θεσμικά όργανα |  |  |  |  |  |
| Περιφέρεια |  |  |  |  |  |
| Κυβέρνηση - Κράτος |  |  |  |  |  |
| Διαχειριστής Δικτύου |  |  |  |  |  |
| Προμηθευτές ενέργειας |  |  |  |  |  |
| Φορείς Σωρευτικής Εκπροσώπησης |  |  |  |  |  |
| Νομική & Τεχνική Υποστήριξη |  |  |  |  |  |
| Δίκτυο Ενεργειακών Κοινοτήτων |  |  |  |  |  |

Ο Δήμος

Όπως αναφέρθηκε και παραπάνω, ένας από τους κύριους στόχους αυτού του οδηγού είναι να αναδείξει **τον ρόλο των Δήμων** στην ανάπτυξη της Ενεργειακής σας Κοινότητας. Μπορεί να παρατηρήσατε ότι η τοπική αυτοδιοίκηση εμφανίζεται και στις δύο κατηγορίες ενδιαφερόμενων μερών. Αυτό οφείλεται στο γεγονός ότι οι Δήμοι διαδραματίζουν καίριο ρόλο στην προώθηση της ανάπτυξης των Ενεργειακών Κοινοτήτων, είτε άμεσα είτε έμμεσα.

Υπάρχουν, λοιπόν, δύο κατηγορίες μηχανισμών υποστήριξης από το Δήμο:

1. **Μηχανισμοί άμεσης στήριξης:** Περιλαμβάνονται οι τρόποι με τους οποίους οι Δήμοι μπορούν να συμμετέχουν ή/και να συνεργάζονται με τις Ενεργειακές Κοινότητες της περιοχής.
2. **Μηχανισμοί έμμεσης στήριξης:** Στόχος τους είναι η ενδυνάμωση των πολιτών μέσω της δημιουργίας ενός ευνοϊκού και υποστηρικτικού πλαισίου λειτουργίας για τις Ενεργειακές Κοινότητες και της παροχής ίσων ευκαιριών στις πρωτοβουλίες των πολιτών.[[1]](#footnote-1)

Στο ακόλουθο γράφημα παρουσιάζονται περιπτώσεις υποστήριξης του Δήμου προς τις Ενεργειακές Κοινότητες.

### Διάγραμμα 3: Τρόποι Συνεργασίας με το Δήμο σας

Διάγραμμα 4: Προσδιορισμός του κοινού εδάφους με το Δήμο σας

Κατά τη διάρκεια της ανάλυσης των Δήμων, θα αντιληφθείτε ότι η Ενεργειακή Κοινότητά σας και οι Δήμοι της περιοχής **μοιράζονται πολλά κοινά**, καθώς δραστηριοποιείστε στην ίδια γεωγραφική περιοχή, στοχεύετε στην κάλυψη των ίδιων τοπικών αναγκών και στην επίλυση των ίδιων τοπικών προβλημάτων, ενώ κίνητρό σας είναι ο **κοινωνικός αντίκτυπος της δράσης** σας και όχι το κέρδος. Για να θέσουμε το κοινό έδαφος και να προετοιμαστούμε για μια συζήτηση με την τοπική αυτοδιοίκηση, θα ήταν χρήσιμο να καταγράψουμε τους πιθανούς κοινούς στόχους μεταξύ της Ενεργειακής Κοινότητας και του Δήμου. Μπορείτε να συμβουλευτείτε το [**τοπικό σχέδιο δράσης**](https://eu-mayors.ec.europa.eu/en/action_plan_list)του Δήμου και να αναζητήσετε τους στόχους και δράσεις που σχετίζονται με τις ανανεώσιμες πηγές ενέργειας, την εξοικονόμηση ενέργειας, τους περιβαλλοντικούς στόχους και την οικονομική ανάπτυξη.

Μια **σταθερή και παραγωγική** συνεργασία μεταξύ των Ενεργειακών Κοινοτήτων και Δήμων μπορεί να αποφέρει αμοιβαία οφέλη. Είτε σχεδιάζετε να συνεργαστείτε άμεσα είτε έμμεσα με το Δήμο σας, θα μπορούσατε να θέσετε κάποια κοινά σημεία αναφορικά με τις ενεργειακές, περιβαλλοντικές και οικονομικές δράσεις του Δήμου, στις οποίες θα μπορούσατε να συμβάλλετε.

Ο παρακάτω πίνακας παρουσιάζει ένα παράδειγμα του τρόπου εντοπισμού δυνατοτήτων συνεργασίας με τον Δήμο σας.

Πίνακας 3: Οικοδομικές Συνέργειες με το Δήμο σας

|  |  |  |  |
| --- | --- | --- | --- |
| Δήμος | | Ενεργειακή Κοινότητα | |
| Στόχοι | Δυνατότητα συνεργασίας | | Στόχοι |
| Τοπική παραγωγή ηλεκτρικής ενέργειας από ΑΠΕ |  | | Ανάπτυξη Συλλογικού Φ/β πάρκου |
| Έργα Εξοικονόμησης σε Κτήρια και Εξοπλισμός |  | | Έργα Εξοικονόμησης στις κατοικίες των μελών |
| Καταπολέμηση της ενεργειακής φτώχειας |  | | Δωρεάν ένταξη των ευάλωτων ενεργειακά νοικοκυριών σε συλλογικό φ/β για ιδιοκατανάλωση |
| Δημιουργία νέων θέσεων εργασίας στον τομέα της ενέργειας |  | | Κατάρτιση και Εκπαίδευση Τοπικής Κοινότητας και Μελών |
| Άλλα |  | | Άλλα |
|  |  | |  |
|  |  | |  |
|  |  | |  |



Το **Σχέδιο Συνεργασίας με τα Ενδιαφερόμενα Μέρη** είναι στο Μέρος ΙΙ του οδηγού.



*Μπορείτε να συνεχίσετε την αναζήτησή σας για περισσότερους οδηγούς και υποδείγματα εξερευνώντας τους διαθέσιμους πόρους* [*εδώ*](https://energy-cities.eu/project/lifeloop-resources/)*!*

***«Ήρθε η ώρα να εντάξουμε περισσότερους Δήμους, πολίτες και μικρο-μεσαίες επιχειρήσεις στην πορεία προς την ενεργειακή μετάβαση!»***

***Επισκεφθείτε μας*** [*εδώ*](https://energy-cities.eu/project/lifeloop/)***!***

1. Stanislas d’Herbemont et al., «The Municipal Guide», (D4.4 Stakeholder Guidance, WP4, Compile Project), 13. [↑](#footnote-ref-1)